**Ministru kabineta noteikumu projekta “Kārtība, kādā klasificē gāzes ieročus un signālieročus, kā arī pārbauda to atbilstību E kategorijai, kā arī E kategorijas ieroču tehniskās specifikācijas”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Lai pārņemtu Komisijas Īstenošanas Direktīvas (ES) 2019/69, ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli (turpmāk- Īstenošanas Direktīva (ES) 2019/69) prasības tika izstrādāts Ministru kabineta noteikumu projekts “Kārtība, kādā klasificē gāzes ieročus un signālieročus, kā arī pārbauda to atbilstību E kategorijai, kā arī E kategorijas ieroču tehniskās specifikācijas” (turpmāk – Projekts). Projekts pārņem Īstenošanas Direktīvas (ES) 2019/69 prasības. Projektam jāstājas spēkā vienlaikus ar likumprojektu “Grozījumi Ieroču aprites likumā” 2020.gada 17.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešams pārņemt Īstenošanas Direktīvas (ES) 2019/69 prasības, lai nodrošinātu Latvijas ieroču aprites nosacījumu harmonizāciju ar citām Eiropas Savienības dalībvalstīm gāzes ieroču un signālieroču aprites jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ieroču aprites likuma (turpmāk – likums) 5. panta septītā daļa paredz, ka ieroču klasifikācijā ir izveidota jaunā E kategorija, kurā ir ietverti gāzes ieroči un signālieroči, kurus nevar pārveidot šaušanai ar lodi vai daudzkomponentu šāviņu izsviešanai no stobra kanāla propelenta (šaujampulvera) iedarbības rezultātā. Tehniskā specifikācija minētājai kategorijai ir noteikta Īstenošanas Direktīvas (ES) 2019/69 prasībās. Saskaņā ar likuma 5.panta ceturto daļu pusautomātiskos, atkārtotas darbības vai viena šāviena gāzes ieročus un signālieročus, kurus var pārveidot šaušanai ar lodi vai daudzkomponentu šāviņu izsviešanai no stobra kanāla šaujampulvera vai cita propelenta iedarbības rezultātā, uzskata par B kategorijas šaujamieročiem un atkarībā no to darbības principa klasificē atbilstošā B kategorijas apakšgrupā. Lai nodrošinātu gāzes ieroču un signālieroču klasifikāciju atbilstoši likuma prasībām un E kategorijas ieroču atbilstību Īstenošanas Direktīvas (ES) 2019/69 prasībām, tika izstrādāts likumprojekts “Grozījumi Ieroču aprites likumā”, kas papildina likuma 4.pantu ar piekto daļu, paredzot deleģējumu Ministru kabinetam noteikt:1. kārtību, kādā klasificē gāzes ieročus un signālieročus, kā arī pārbauda to atbilstību E kategorijas ieroču tehniskajām specifikācijām;
2. kārtību, kādā pieprasa un saņem gāzes ieroču un signālieroču paraugus pārbaudes veikšanai;
3. E kategorijas ieroču tehniskās specifikācijas.

Projekts paredz, ka gāzes ieročus un signālieročus klasificē Valsts policijas priekšnieka izveidota Šaujamieroču un munīcijas klasificēšanas komisija (turpmāk – Komisija) vismaz trīs amatpersonu sastāvā. Valsts policijas priekšnieks Komisija tiks izveidota ar Valsts policijas pavēli, līdz ar to tās sastāvā tiks pārstāvētas Valsts policijas amatpersonas. Nepieciešamības gadījumā komisija varēs pieaicināt valsts institūciju, sporta organizāciju, ieroču komersantu un nevalstisko organizāciju pārstāvjus, kuri kompetenti ieroču uzbūves, darbības un aprites jomā. Projekta 4.punkts paredz, ka, lai klasificētu gāzes ieroci un signālieroci, iesniedzējs komisijai iesniedz iesniegumu. Iesniegumam var pievienot arī citu iesniedzēja rīcībā esošo informāciju par gāzes ieroci un signālieroci, kas ir lietderīga gāzes ieroča un signālieroča klasificēšanai. Projekta 4.punktā minētos dokumentus var noformēt un iesniegt arī elektroniski, parakstot ar drošu elektronisko parakstu un laika zīmogu.Minētajā punktā ietvertais termins “lietderīga informācija” ir atvērtais tiesību jēdziens, ko nebūtu lietderīgi aizstāt ar iesniedzamo dokumentu izsmeļošu sarakstu. Atbilstoši Valsts policijas praksei, kā arī pēc konsultācijām ar ieroču komersantiem, secināms, ka katrā konkrētajā gadījumā minētā informācija vai dokumenti var atšķirties (piemēram, tehniskā dokumentācija, ieroču apraksti, katalogi, rasējumi, sertifikāti, bildes un cits). Atkarībā no gāzes ieroča vai signālieroča ražotāja var atšķirties ieroci aprakstošie dokumenti, līdz ar to, paredzot projekta konkrētu dokumentu sarakstu, praksē var rasties situācija, ka attiecīgais ražotājs konkrētu dokumentu nemaz nevar nodrošināt. Turklāt, ņemot vērā to, ka gāzes ieroču un signālieroču klasifikācija notiks Administratīvā procesa likuma ietvaros, Valsts policijai būs tiesības pieprasīt attiecīgajai personai papildu informāciju, ja tā būs nepieciešama lēmuma pieņemšanai.Tāpat projektā tiek paredzēts, ka Komisija pati pēc savas iniciatīvas varēs veikt gāzes ieroču un signālieroču klasifikāciju, ja tās rīcībā ir informācija no citas Eiropas Savienības dalībvalsts vai Eiropas Ekonomikas zonas valsts kontaktpunkta, kas izveidots atbilstoši Komisijas Īstenošanas Direktīvai (ES) 2019/69 par gāzes ieročiem un signālieročiem, par gāzes ieročiem un signālieročiem, kas atbilst E kategorijas ieroču tehniskajām specifikācijām. Komisija pēc iesnieguma saņemšanas izvērtēs visus apstākļus un attiecīgi pieņems vai nu lēmumu par gāzes ieroču un signālieroču klasificēšanu, vai nu lēmumu par atteikumu klasificēt gāzes ieročus un sginālieročus. Komisija lēmumu par atteikumu klasificēt gāzes ieročus un signālieročus pieņems gadījumos, kad tiks konstatēts, ka to aprite Latvijā ir aizliegta.Gadījumā, ja Komisija nevarēs noteikt E kategoriju gāzes ierocim un signālierocim, pamatojoties uz iesniegto informāciju, Komisija lūgs iesniedzēju iesniegt gāzes ieroču un signālieroču paraugus, kas ir nepieciešami klasificēšanai un lēmuma pieņemšanai. Attiecīgās Komisijas tiesības to darīt reglamentē minētais izstrādātais likumprojekts “Grozījumi Ieroču aprites likumā”, kas paredz attiecīgo deleģējumu Ministru kabinetam noteikt kārtību, kādā pieprasa un saņem gāzes ieroču un signālieroču paraugus pārbaudes veikšanai. Ņemot vērā attiecīgo nosacījumu apjomu, nebūtu lietderīgi veidot atsevišķu nodaļu Projektā, līdz ar to attiecīgā kārtībā ir paredzēta projekta 6., 7., 8. un 10.punktā.Projektā nav noteikts gāzes ieroču un signālieroču paraugu skaits, kāds būtu iesniedzams Komisijā, jo minēto paraugu skaitu Komisija noteiks katrā gadījumā individuāli, vadoties no Eiropas Savienības dalībvalstu laboratorijas izvirzītām prasībām, kas veiks attiecīgu paraugu testēšanu un noteikts to atbilstību Īstenošanas Direktīvas (ES) 2019/69 tehniskajām specifikācijām. Vienlaikus projektā ir paredzēts, ka iesniedzēja iesniegti gāzes ieroču un signālieroču paraugi, kas tiks iesniegti pārbaužu veikšanai, nav atgriežami, jo veicot minēto paraugu testēšanu atbilstoši Īstenošanas Direktīvas (ES) 2019/69 tehniskajām specifikācijām, būs nepieciešams bojāt gāzes ieroču un signālieroču konstrukciju, ka rezultātā tie būs neatgriezeniski bojāti.Komisija visus lēmumus pieņems, ievērojot Administratīvā procesa likumā (turpmāk – APL) noteikto kārtību un attiecīgi Projekta 4.punktā minētais iesniegums tiks izskatīts atbilstoši APL noteiktajiem termiņiem (APL 64.pants).Saskaņā ar APL 1. panta trešo daļu administratīvais akts ir uz āru vērsts tiesību akts, ko iestāde izdod publisko tiesību jomā attiecībā uz individuāli noteiktu personu vai personām, nodibinot, grozot, konstatējot vai izbeidzot konkrētas tiesiskās attiecības vai konstatējot faktisko situāciju. Administratīvais akts ir arī tāds lēmums, kuru likumā paredzētajos gadījumos iestāde izdod attiecībā uz individuāli nenoteiktu personu loku, kas atrodas konkrētos un identificējamos apstākļos (vispārīgais administratīvais akts). Ņemot vērā minēto, Komisijas lēmums ir vispārīgais administratīvais akts. Saskaņā ar APL 70.panta otro daļu administratīvo aktu paziņo adresātam atbilstoši Paziņošanas likumam. Paziņošanas likuma 11.panta pirmās daļas 1.punkts nosaka, ka dokumentu publiski paziņo, ja tas ir lietderīgi resursu izlietojuma vai steidzamības dēļ un dokuments skar individuāli nenoteiktu adresātu loku. Paziņošanas likuma 11.panta pirmās daļas 3.punkts nosaka, ka dokumentu publiski paziņo ārējā normatīvajā aktā noteiktajos gadījumos. Paziņošanas likuma 11.panta trešā daļa nosaka, ka iestāde dokumentu paziņo ar publikāciju savā tīmekļvietnē internetā ārējos normatīvajos aktos noteiktajos gadījumos un kārtībā. Ņemot vērā minēto, kā arī to, ka Komisija lēmums ir vispārīgais administratīvais akts, tad tas tiks paziņots, publicējot to Valsts policijas tīmekļvietnē (http://www.vp.gov.lv). Nodrošinot labu pārvaldības principu, Komisija informēs iesniedzēju divu darba dienu laikā par lēmuma paziņošanu Valsts policijas tīmekļvietnē, nosūtot attiecīgo informāciju uz iesniedzēja norādīto adresi, kas atbilstoši APL 56.pantam tiek norādīta iesniegumā. Ja iesniedzējs iesniegumā būs noradījis citu saziņas veidu, tad Valsts policija ievēros Paziņošanas likuma 3.panta otrajā daļā noteikto - ja ārējā normatīvajā aktā nav noteikts konkrēts dokumenta paziņošanas veids, iestāde pati izvēlas tādu veidu, kas nodrošinātu atbilstošu dokumenta paziņošanu adresātam. Iestāde pēc iespējas ņem vērā adresāta norādīto dokumenta paziņošanas veidu.Informācijai par to, ka attiecīgajam gāzes ierocim un signālierocim ir noteikta E kategorija ir jābūt publiskai, lai turpmāk privātpersonas (piemēram, komersanti, kas realizē gāzes ieročus un signālieročus, fiziskās personas, kas vēlēsies iegādāties gāzes ieroci un signālieroci) zinātu attiecīgā gāzes ieroča vai signālieroča kategoriju (B vai E kategorija) un tādējādi nodrošinātu minētā ieroča apriti atbilstoši noteiktajai kategorijai, ievērojot Ieroču aprites likumā attiecīgajai kategorijai paredzētos aprites nosacījumus.Komisijas pieņemto lēmumu var apstrīdēt APL noteiktajā kārtībā, iesniedzot attiecīgu iesniegumu Valsts policijas priekšniekam. Valsts policijas priekšnieka lēmumu var pārsūdzēt Administratīvajā rajona tiesā. Vienlaikus projektā ietvertais tiesiskais regulējums paredz pienākumu Valsts policijai uzturēt tīmekļvietnē (http://www.vp.gov.lv) klasificēto E kategorijas gāzes ieroču un signālieroču sarakstu, tādējādi nodrošinot pārskatāmu informāciju par klasificētiem E kategorijas gāzes ieročiem un signālieročiem.Papildus Īstenošanas Direktīvas (ES) 2019/69 pielikuma 5.punktā un 6.punktā latviešu valodas tulkojumā ir izmantos tehniski neprecīzs vārdu salikums “brīvā telpa stobrā nebūtu garāka par 1 cm”. Gāzes ieroča un signālieroča stobram ir divi gali, proti,  – tievgalis un patrontelpas gals. Minēts attālums nevar tikt mērīts no jebkura gala, kā mērītājam izdevīgāk. Īstenošanas Direktīvas (ES) 2019/69 pielikuma 5.punkta un 6.punkta redakcijā ir skaidra norāde, ka minēts attālums ir mērāms no stobra tievgaļa, jo tiek izmantots angļu valodas jēdziens “muzzle”. Ņemot vērā minēto, projekta 16.7. un 16.8.apakšpunktos ir precizēts vārdu salikums “brīvā telpa stobrā nebūtu garāka par 1 cm” ar norādi uz stobra tievgali. Minētais precizējums izslēgs iespēju neprecīzi piemērot Eiropas Komisijas noteiktās tehniskās specifikācijas.Vienlaikus projekta 16.4.apakšpunktā ir precizēti vārdi “patrontelpa un stobrs ir salocīti, saliekti vai aizsprostoti” ar vārdiem “patrontelpa un stobrs ir savstarpēji izvietoti ekscentriski vai slīpi”. Ar jēdzienu ekscentrisks izvietojums minētajā kontekstā kriminālistikas terminoloģijā saprot, ka ieroča  stobra kanāls attiecībā pret patrontelpu nav izvietoti uz vienas ass.Eiropas Parlamenta un Padomes 2016. gada 27. aprīļa Regulā (ES) 2016/679 par fizisku personu datu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 5. panta 1. punkta a) apakšpunktā ir noteikts datu apstrādes likumības un godprātības princips, t.i., jebkurai personas datu apstrādei ir jābūt tiesiskam pamatam. Savukārt pārzinim veicot personas datu apstrādi, ir jānodrošina godprātīga attieksme pret personas datiem. Godprātības princips būtībā ietver arī visus pārējos principus (likumīgumu, pārredzamību, nolūka ierobežojumu, datu minimizēšanu, precizitāti, glabāšanas ierobežojumu, integritāti un konfidencialitāti, pārskata atbildību, jo tie visi ir vērsti uz to, lai pārzinis nodrošinātu godīgu attieksmi pret datu subjektu – personu, kuras dati tiek apstrādāti). Jebkurai datu glabāšanai (kā jebkurai cita veida apstrādei) ir nepieciešams tiesisks pamats un mērķis. No minētā secināms, ka, apstrādājot personu datus, ir jāvērtē, vai netiek apstrādāts lielāks daudzums personas datu nekā nepieciešams.Ievērojot, ka par personas datu apstrādes atbilstību Datu regulai ir atbildīgs pārzinis, pārzinim katrā konkrētā gadījumā būtu jāvērtē, vai pastāv tiesisks mērķis plānotajai personas datu apstrādei, vai šo mērķi var sasniegt ar iecerēto personas datu apstrādi un vai šo mērķi nav iespējams sasniegt, apstrādājot personas datus mazākā apjomā, citā veidā vai arī neapstrādājot tos vispār. Projekta 8.1. apakšpunkts paredz, ka komisija, saņemot gāzes ieroču un signālieročus paraugus, noformē aktu par paraugu saņemšanu, kurā, cita starpā, norāda fiziskās personas vārdu, uzvārdu, kā arī dzimšanas datumu. Minētā informācija ir nepieciešama, Komisijai, lai pārliecinātos, ka iesniedzējs izpildīja projekta 6.punkta prasības. Papildus noradām, ka iesniedzējām ir jānorāda dzimšanas datumu, lai Komisija varētu pārliecināties par iesniedzēja identitāti, jo var būt situācijas, ka Latvijā dzīvo vairāki cilvēki, kam ir vienāds vārds un uzvārds.  Saskaņā ar Datu regulas 5. panta 1. punkta e) apakšpunktu, pārzinim ir jānodrošina, ka personas dati tiek glabāti tik ilgi, cik tas ir nepieciešams nolūkiem, kādiem personas dati tiek apstrādāti. Papildus norādāms, ka Datu regulā nav noteikti konkrēti termiņi datu glabāšanai, tomēr šie termiņi ir saistīti ar pārziņa datu apstrādes nolūkiem un to sasniegšanai nepieciešamo datu apjomu. Izpildot Datu regulas prasības, norādām, ka iesniedzēja dati tiks glabāti 30 gadus. Saskaņā ar Eiropas Parlamenta un Padomes 2017. gada 17. maija direktīvas (ES) [2017/853](http://eur-lex.europa.eu/eli/dir/2017/853/oj/?locale=LV), ar ko groza Padomes direktīvu [91/477/EEK](http://eur-lex.europa.eu/eli/dir/1991/477/oj/?locale=LV) par ieroču iegādes un glabāšanas kontroli 4.panta b)punkta d) apakšpunkta prasībām dalībvalstis nodrošina, ka kompetento iestāžu datu reģistros tiek glabāti šaujamieroču un būtisko daļu reģistra ieraksti, tostarp saistītie personas dati, 30 gadus pēc tam, kad attiecīgie šaujamieroči vai būtiskās daļas ir iznīcinātas. Ņemot vērā, ka pastāv iespēja, ka Komisija var atzīt gāzes ieroci un signālieroci par B kategorijas šaujamieroci.  |
| prasīb3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Valsts policijas rīcībā esošo informāciju:1. ieroču tirdzniecības komersanti - 41 ar 83ieroču un speciālo līdzekļu tirdzniecības objektiem
2. gāzes ieroču īpašnieki- 23146.
 |
| 2. | Tiesiskā regulējuma ietekme uz tautsaimniecību un administratīvo slogu | Projekts rada papildus administratīvo slogu ieroču tirgotājiem un gāzes ieroču īpašniekiem, kas vēlas Latvijā ievest, neklasificētus E kategorijas gāzes ieročus un signālieročus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts tiks īstenots esoša finansējuma ietvaros.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Grozījumi Ieroču aprites likumā”  |
| 2. | Atbildīgā institūcija | Iekšlietu ministrija, Valsts policija |
| 3. | Cita informācija |  Projektam jāstājas spēkā vienlaikus ar likumprojektu “Grozījumi Ieroču aprites likuma” 2020.gada 17.janvārī.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | Eiropas Komisijas 2019. gada 16. janvāra Komisijas Īstenošanas Direktīva (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli (direktīva jāpārņem nacionālajos normatīvajos aktos līdz 2020. gada 17.jānvārim).  |
| 2. | Citas starptautiskās saistības | Nav.  |
| 3. | Cita informācija | Projektspārņem Eiropas Komisijas 2019. gada 16. janvāra Komisijas Īstenošanas Direktīva (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli prasības. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2019. gada 16. janvāra Komisijas Īstenošanas Direktīva (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli prasības. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants | 3.punkts, 17.punkts | Daļēji atbilst. Pilnībā direktīvas prasības tiks pārņemtas ar likumu. |  Projekts nesatur stingrākas prasības nekā attiecīgais ES tiesību akts. |
| 2.panta 1.punkts | 3.punkts, 4.punkts,5.punkts,6.punkts,8.punkts, 9.punkts,11.punkts, 16.punkts. | Daļēji atbilst. Pilnībā direktīvas prasības tiks pārņemtas ar likumu. |  Projekts nesatur stingrākas prasības nekā attiecīgais ES tiesību akts. |
|  |  |  |  |
|  |  |  |  |
|  |  |  |  |
| Pielikums | 16.punkts | Atbilst. Pilnībā direktīvas prasības tiks pārņemtas ar likumu. | Projekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Eiropas Komisijas 2019. gada 16. janvāra Komisijas Īstenošanas Direktīva (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli pārejas direktīvas normas tiks pārņemtas ar likumprojektu “Grozījumi Ieroču aprites likumā”. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par projektu tā izstrādes stadijā, projekts 2019.gada 04.jūnijā ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ,,Diskusiju dokumenti”, tīmekļvietnes adrese: <http://www.iem.gov.lv/lat/sadarbiba_ar_nvo/diskusiju_dokumenti/?doc=41919>, kur atrodas līdz šim brīdim.Sabiedrība aicināta rakstveida izteikt savu viedokli par projektu līdz 2019. gada 27. jūnijam. Iekšlietu ministrija, izpildot Ministru kabineta 2009.gada 25.augusta noteikumu Nr.970 ,,Sabiedrības līdzdalības kārtība attīstības plānošanas procesā" 14.punktu, projektu 2019.gada 04.jūnijā nosūtīja Valsts kancelejai.https://www.mk.gov.lv/content/ministru-kabineta-diskusiju-dokumenti |
| 3. | Sabiedrības līdzdalības rezultāti | Projekta izstrādes laikā priekšlikumi no sabiedrības netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

Melkers 67208232

andris.melkers@vp.gov.lv